Prijelazni rok za košarkaše NBA lige (30/10/01) - 2001-10-30
Najskuplji NBA igrač je Chris Webber, koji je od Sacrmento Kingsa dobio 123 milijuna dolara
Lipanj 2001. godine: San Antonio – otpustio centra Samaki Walkera, koji je, nakon toga, potpisao za Los Angeles Lakerse koji, pak, od Washington Wizardsa kupuju i veterana Mitcha Richmonda! Cleveland je iz Orlanda doveo centra Michaela Doleaca u zamjenu za mladog rookiea Brendana Haywooda. U Los Angeles Clipperse iz Chicaga je prešao Elton Brand i to u zamjenu za krilnog igrača Briana Skinnera i drugog igrača s drafta, krilo Tysona Chandlera. Sacramento je iz Grizzliesa doveo playmakere Mikea Bibbya i Brenta Price-a, a u Memphis poslao atraktivnog Jasona Williamsa i iskusnog Nicka Andersona. Srpanj 2001.godine: Aktualni prvak Los Angeles Lakersi potpisali ugovor s centrom Peterom Cornellom, San Antonio je potpisao ugovor sa specijalistom za obranu – Bruceom Bowenom, dok je Dallas Seattleu prodao centra Calvina Bootha. Atlanta, za koju igra Toni Kukoč, dovodi dugogodišnjeg braniča Utah Jazza, Jacque Vaughna, Minnesota je potpisala novi ugovor s Joe Smithom, a Miami je angažirao talentiranog LaPhonsa Ellisa. Charlotte Hornetsi produžuju ugovor sa svojim dugogodišnjim playmakerom Davidom Wesleyem, dolazi im iskusni Stacey Augmon. Orlando je produžio ugovor s Donom Reidom, a Portland je napravio zanimljivu trgovinu sa San Antonijem. U Portland su došli visoki branič Derek Anderson i proslavljeni playmaker Steve Kerr, dok je u San Antonio preselio iskusni i uvijek pouzdani Steve Smith. San Antonio je produžio i ugovor sa najboljim centrom u svojoj povijesti Davidom Robinsonom. Detroit je u sedmom mjesecu ove godine doveo jugoslavenske igrače Željka Rebraču i Ratka Vardu, obojica igraju na mjestu centra, a produžili su ugovor s krilnim košarkašem Corlissom Williamsonom. Istog dana u Dallasu je produžen ugovor s najboljim igračem Michaelom Finley-em. New York Knicski su ukazali novim ugovorom povjerenje Allanu Houstonu te krilnom igraču, vrlo korisnom, Clarencu Wheatherspoonu. Sacramento je skratio muke sebi, navijačima i naravno Chrisu Webberu. Novi sedmogodišnji ugovor i 123 milijuna dolara! Toronto u lipnju pravi veliki posao: produžuje ugovore s Antoniom Davisom, Alvinom Williamsom i Vincom Carterom! Odlazi im veteran Charels Oakley i to u Chicago, gdje je nekada osvajao šampionske titule! Chicago angažira i dosadašnjeg playmakera Portlanda Grega Anthonya. Denver je dobio Avery Johnsona, kojeg pamtimo po dobrim igrama u San Antoniu. Orlando je od Lakersa preuzeo svog bivšeg igrača Horace Granta, a od Seattle Patricka Ewinga. Kada smo već kod centara treba istaknuti da je Philadelphia novi ugovor dala centru Dikembe Mutombu. Isto čine i s braničem i povremeno krilom Aaronom McKiem. Phoenix dovodi svog negdašnjeg All Star igraca Dana Majerlea, koji je par godina boravio u Miamiu. Iz Phoenixa, pak, odlazi i to u Detroit, Cliff Robinson, a onda su New Jersey Netsi i Phoenix napravili veliku trgovinu. Jason Kidd i Chris Dudley iz Phoenixa odlaze u Netse, a iz New Jerseya u Arizonu sele Staphon Marbury i Johnny Newman. Washington Wizardsi produžuju ugovor s, takodjer nekad All Star igračem – Christanom Leattnerom. Kolovoz 2001.godine: Boston se nijwe htio odreći usluga svog ponajboljeg igrača tako da je produžen ugovor s Paulom Piercom. Dallas dovodi iskusnog Danny Manninga. Houston produžava ugovor sa svojim legendranim centrom Hakeemom Olajuwonom, ali odmah ga prodaje Torontu. Cleveland i Philadelphia trguju – u zamjenu za Tyrona Hilla i Jumaine Jonesa Philadelphia dobija Matta Harpinga. Miami je od Netsa kupio Kendalla Gilla. Dallas je produžio ugovor s nevjerojatno visokim centrom Shawn Bradley-em, a kupuju najnižeg NBA igrača Muggsy Bogues-a. Iz Knicksa u Houston Rocketse odlazi Glen Rice. Lakersi dovode braniča Joa Crispina. U trjojnoj prodaji Houston je kupio Glena Rica iz New Yorka, u Knickse su prešli Shandon Anderson i Howard Hesley. Dallas je doveo u svoje redove iskusnog i inteligentnog Tima Hardawaya, a najmladja ligaška ekipa Golden State Warriorsi produžili su ugovor sa svojim najboljim strijelcem Antawn Jamisonom. Rujan 2001.godine: Seattle je početkom mjeseca potpisao ugovore s centrima Predragom Drobnjakom i Jerome Jamesom. Dan kasnije otpustili su Vladimira Radmanovića. Indiana se na daljim uslugama zahvalila najstarijem ligaškom igraču Samu Perkinsu. I onda, 25.rujna povijesni dan za NBA ligu – Washington Wizardsi su objavili da će Michael Jordan igrati u njihovom dresu iduću sezonu. Jednogodišnji ugovor vrijedi milijun dolara, a Michael Jordan je do posljednjeg centa svoju plaću darovao žrtvama terorističkog napda na Pentagon. Istodobno, Jordanov suigrač iz šampionskih dana Chicago Bullsa, Luc Longley, odlazi iz New Yorka i najavljuje odlazak u mirovinu. Tog je dana još jedan bivši Bull – Dicky Simpkins – u sportskim vijestima. On je iz Chicaga prešao igrati za starog trenera – Phila Jacksona u Los Angeles Lakerse. Dan kasnije još jedan veteran potpisuje ugovor. Skoro 40-godišnji John Stockton je produžio svoju 20-godišnju ljubav s Utah Jazzom! Listopad 2001.godine: New York Knicksi su otpratili u mirovinu Larrya Johnsona. Njemačko košarkaško čudo Dirk Nowitzki najzad stavlja potpis na dugogodišnji ugovor s Dallasom, a Milwaukee na dvije godine produžava suradnju s korisnim centrom Ervinom Johnsonom. Posljednji ugovor pred početak ove sezone potpisao je 36-godišnji veteran, Will Purdue, nekad igrač šampionskih Bullsa, posljednje dvoje godine igrač Portlanda. On je u zamjenu za braniča Dorona Scheffera prešao u Los Angeles Clippers.